אריה פינקל

הרב אריה ליב פינקל (י"ד באב ה'תרצ"א, 28 ביולי 1931 – ליל ו' באב ה'תשע"ו, 10 באוגוסט 2016) היה ראש ישיבת מיר במודיעין עילית ("מיר ברכפלד"), ומראשי ישיבת מיר בירושלים. חבר במועצת גדולי התורה של דגל התורה, חבר נשיאות ועד הישיבות וממנהיגי הציבור החרדי-ליטאי. נולד בתל אביב, להרב חיים זאב פינקל, מנהל רוחני של ישיבת מיר, בנו של הרב אליעזר יהודה פינקל, ראש ישיבת מיר, ונכדו של הסבא מסלבודקא. וללאה לבית אייבשיץ (מצאצאי רבי יהונתן אייבשיץ), בתו החורגת של הרב יוסף חיים זוננפלד (אמה חיילא נישאה לו בזיווג שני). אמו לאה נפטרה בצעירותה, בכ"ט באייר ה'תש"ו, וכעבור זמן נישא אביו בשנית לגיטל שמואלביץ, אחות גיסו הרב חיים שמואלביץ (נפטרה בערב חג הסוכות ה'תשנ"א). למד אצל מלמד פרטי ששכר אביו ובמכינה "אור התלמוד" שהייתה מסונפת לישיבת היכל התלמוד בעיר. לאחר מכן היה מראשוני התלמידים בישיבת פוניבז', שם למד בחברותא עם הרב ברוך דב פוברסקי והיה מקורב לאביו, ראש הישיבה הרב דוד פוברסקי. לאחר שאביו התמנה למשגיח בישיבת מיר עבר ללמוד בה, למד עם סבו הרב אליעזר יהודה, הרב נחום פרצוביץ, והרב חיים קמיל. בפרט למד בחברותא עם דודו ראש הישיבה, הרב חיים שמואלביץ, אותו החשיב לרבו. בח' באלול ה'תשי"ג (1953) נישא לאסתר גיטל, בתו של הרב שמואל אהרן יודלביץ, חתנו של הרב אריה לוין. לאחר פטירתה בה' בתמוז ה'תשנ"ב, נשא את חנה קרסניצקי לבית רוטשילד. שימש כבעל תפילה בימים נוראים בישיבת מיר במשך כחמישים שנה. פעמים רבות היה פורץ בבכי בתפילותיו. התגורר בשכונת נווה צבי בירושלים ולאחר התמנותו לראש ישיבת מיר מודיעין עילית עבר להתגורר באחוזת ברכפלד בעיר מודיעין עילית בסמוך לישיבתו. לאחר נישואיו למד בישיבת מיר. עם פטירת אביו בשנת ה'תשכ"ה, הפציר בו הרב חיים שמואלביץ שימסור שיחות מוסר במקום אביו, אך הוא סירב ושכנע את הרב שמואלביץ למסור בעצמו שיחות אלה. לימים, הוא והרב רפאל שמואלביץ, בנו של הרב חיים, כתבו וערכו את השיחות שהודפסו בספר 'שיחות מוסר'. הרב פינקל כתב גם את שיעוריו התורניים של הרב שמואלביץ. בשנת ה'תשמ"א, שנתיים לאחר פטירת הרב שמואלביץ, החל למסור שיחות בהיכל ישיבת מיר ובהמשך מונה לכהן בה כר"מ. בקיץ ה'תש"ס הקים הרב נתן צבי פינקל את ישיבת מיר במודיעין עילית, ומינה אותו לעמוד בראשה. הוא מסר בה שיעורים ושיחות, במקביל למסירת השיחות בישיבת האם בירושלים. בשנת ה'תש"ס התבקש על ידי הרב אהרן יהודה לייב שטינמן להתמנות כחבר מועצת גדולי התורה של דגל התורה, אך הוא סירב וביקש שימנו במקומו את הרב נתן צבי פינקל. בשנת ה'תשע"ב, לאחר פטירתו של הרב נתן צבי, מונה כחבר במועצה. בחשוון ה'תשע"ה (2014) מונה לחבר נשיאות ועד הישיבות. היה חבר נשיאות ארגוני הצדקה קופת העיר בני ברק, וועד הרבנים לענייני צדקה, ועמד בראש מסעי תפילות שערכו לקברי צדיקים באירופה. כיהן גם כנשיא ארגון אבות ובנים מאז הקמתו על ידי תלמידו נפתלי פאלק. היה חבר בנשיאות מפעל הש"ס העולמי. וכיהן כנשיא תנועות "בני עלייה" ונשיא 'איחוד בני הישיבות' אחוזת ברכפלד. בסיוון ה'תשע"ד הוזמן על ידי הרב אריה מלכיאל קוטלר לאמריקה, שם נשא שיחות ושיעור לפני אלפים. אחרי תקופת חולי קצרה, נפטר בליל ו' באב ה'תשע"ו. הלווייתו יצאה מישיבת מיר ברכפלד ועברה דרך ישיבת מיר בירושלים כשבכל אחד מהמקומות ליווהו למעלה מ-50,000 איש. ספדו לו רבנים רבים, בהם האדמו"ר מצאנז, הרב ברוך דב פוברסקי. גיסו הרב אביגדר נבנצל, וקרוביו, ראשי הישיבות במיר - הרב יצחק אזרחי, הרב אליעזר יהודה פינקל והרב נועם אלון. נקבר בחלקת הרבנים בהר המנוחות בירושלים. הספדים נישאו עליו גם בכולל פוניבז'. במודיעין עילית נקרא על שמו כולל "רינת אריה" (סניף של רשת הכוללים "רינה של תורה"). בנו הרב בנימין פינקל - משגיח ישיבת מיר ירושלים. בנו הרב נתן צבי - בנו הרב חיים זאב - ר"מ בישיבת מיר. בתו לאה מיזל - עיתונאית וסאטיריקנית. הייתה נשואה לרב סער מייזל, שהיה ראש בית המדרש של האנציקלופדיה התלמודית ומעורכיה. חתנו הרב אברהם שפירא - ר"מ וראש חבורה בישיבת מיר. כתב את "שיחות מוסר" של הרב חיים שמואלביץ. ספריו שלו נכתבו על ידי תלמידיו ושומעי לקחו. לאחר פטירתו הוקם מכון "הר יראה" המוציא לאור את שיעוריו, כתביו ושיחותיו. הר יראה - אוסף שיחות מוסר (בסופו שיחות מאביו), מכון יד אליעזר, ירושלים, ה'תשנ"ט. הר יראה - אסופת ועדים על סדר קניני תורה (שנמסרו בין השנים ה'תשס"א-ה, כולל קובץ שהודפס בשנת ה'תשס"ג), מודיעין עילית, עשרת ימי תשובה ה'תשס"ו. יבא שילה (הר יראה לכבוד שבת) - אוסף שיחות בנושא שבת ואמונה, מודיעין עילית, אדר א' ה'תשע"א. הר יראה - שני חלקים, מאמרי דעת ומוסר לפי סדר פרשיות השבוע, מכון 'הר יראה' מודיעין עילית, אב ה'תשע"ז (במלאת שנה לפטירתו). הר יראה - מאמרי דעת ומוסר בענייני גלות וגאולה - בין המצרים. קיץ ה'תשע"ח. קובץ בקוראי שמו - משיעוריו על מסכתות נדרים וכתובות, וממאמרי המוסר שלו, מודיעין עילית, שבט ה'תש"ע (לכבוד חתונת נכדו). שיעורי רבי אריה - על מסכת יבמות מודיעין עילית, חשוון ה'תשע"ח. שיחותיו באתר קול הלשון - (בעברית - פה, וביידיש - פה ופה) הספדים על הרב אריה לייב פינקל זצ"ל, באתר קול הלשון משה ויסברג, 85 שנות תורה: גלריית ענק מחיי רבי אריה פינקל זצ"ל, באתר בחדרי חרדים, 10 באוגוסט 2016 אוֹהֵב שָׁלוֹם • גלריה מחייו של הגאון הגדול רבי אריה פינקל זצ"ל עם גדולי ישראל, מוטי קאפ, באתר JDN, ו׳ באב תשע״ו עדות נדירה: כשראש השב"כ נפגש עם הגר"א פינקל זצוק"ל • האזינו, מוטי קאפ, באתר JDN, ז׳ באב תשע״ו אריה ליב בן חיים זאב פינקל (1931-2016), דף שער בספרייה הלאומית ראה פה צילום ההזמנה לחתונתו, באתר חרדים10, ‏ו' אב התשע"ו מ. ברגר יתד נאמן, 11 באוגוסט 2016, סיקור תולדות חייו ישראל כהן, פרופיל מיוחד: אלו החברים החדשים של 'ועד הישיבות', באתר כיכר השבת, ‏ט"ז בחשוון תשע"ה, 09.11.14 ישראל כהן, המסע ההיסטורי של הרב אריה פינקל ללייקווד: טיסה עם פרס ומיליון דולר תרומה, באתר כיכר השבת, ‏כ"ד בסיון תשע"ד. 22.06.14 ישראל כהן, תמונות: אלפים בשיעור של הגאון רבי אריה פינקל בישיבת לייקווד, באתר כיכר השבת, ‏כ"ח בסיון ה'תשע"ד. 26.06.14 יוסף גרינבוים, ראש ישיבת 'מיר' בברכפלד הגאון רבי אריה פינקל זצ"ל, באתר חרדים10, ‏ה' אב התשע"ו / 10.08.2016 יעקב גרודקה, 50 אלף איש ליוו את רבי אריה פינקל למנוחות עולמים, באתר קול חי, ‏ו׳ באב תשע״ו ישראל כהן, מסע הלווית הגאון רבי אריה פינקל זצ"ל • כל ההספדים, באתר כיכר השבת, ‏ו' באב תשע"ו / 10.08.16 חלק ב של ההלויה, בירושלים, פה, באתר youtube משה ויסברג, 'לא יהיה כמו ר' אריה': פוניבז' ספדה לרבי אריה פינקל זצ"ל • תיעוד